《滩破浣溪沙 其二 渤海道中》
清代·丁澎

独向柤梾采石芝。灞陵妻子讶归迟。沧海一裘风雪里，少人知。

归到虱嫌嵇叔拙，贫来鬼笑伯龙痴。短鬓怕将愁思织，已成丝。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。